Guðmundur Kristjánsson er í dag forstjóri Brim á ný eftir að nafni HB Granda var breytt í nafn hans gamla félags , sem nú heitir Útgerðarfélag Reykjavíkur . Hann er jafnframt aðaleigandi félagsins . Heildarafkoma sjávarútvegsfyrirtækisins Brim jókst um ríflega 135% á þriðja ársfjórðungi frá sama tíma fyrir ári , það er að teknu tilliti til þýðingarmunað vegna eignarhluta í félögum og kostnað af áhættuvörnum fór hagnaður félagsins úr 8,2 milljónum evra í tæplega 19,4 milljónir evra . Það samsvarar um 2,7 milljörðum íslenskra króna miðað við gengi dagsins í dag , en ef horft er hagnaðinn án þessara liða nemur hann 17,8 milljónum evra , eða tæplega 2,5 milljörðum króna , sem er þá tæplega 118% aukning frá 8,2 milljarða hagnaði félagsins á þriðja ársfjórðungi 2018 . Rekstrartekjur samstæðunnar á þriðja ársfjórðungi voru 67,7 milljónir evra og 177,7 milljónir evra á fyrstu níu mánuðum ársins , en á þriðja ársfjórðungi 2018 námu þær 49,2 milljónum evra en á fyrstu níu mánuðum 2019 námu þær 149,2 milljónum evra . Tekjuaukningin á þriðja ársfjórðungnum nam því 37,4% , en á sama tíma jókst heildarrekstrarkostnaðurinn um 7,9% , úr 39,7 milljónum evra í 42,9 milljónir evra . EBITDA nam 28,1 milljónum evra á þriðja ársfjórðungi og 51,3 milljónum evra á fyrstu níu mánuðum ársins . Samsvarandi tölur fyrir árið 2018 voru 13,5 milljónir evra á þriðja ársfjórðungi en á fyrstu níu mánuðum ársins 2018 voru þær 24,1 milljón evra . Rekstrarhagnaður fyrir afskriftir ( EBITDA ) var 51,3 milljónir evra eða 28,9% af rekstrartekjum , en var 24,1 milljónir evra eða 16,2% árið áður . Hagnaður fyrstu nýju mánuði ársins nam 28,5 milljónum evra , en 2018 en fyrstu níu mánuði 2018 nam hann 11,2 milljónum evra . Handbært fé frá rekstri nam 41,7 milljónum evra á fyrstu níu mánuðum ársins en fyrstu níu mánuði ársins 2018 nam það 17,4 milljónum evra . Eignir minnkað og eiginfjárhlutfallið batnað Eigið fé nam 295,6 milljónum evra , eiginfjárhlutfall í lok september var 44,5% , en var 41,9% í lok árs 2018 . Heildarskuldir félagsins voru í septemberlok 368,3 milljónir evra , en á árinu hafa þær dregist saman um 5% , úr 387,6 milljónum evra . „ Okkur gekk vel á þriðja fjórðungi ársins . Þorskveiði , makrílveiðar og vinnsla gengu vel og meira var framleitt á þessu tímabili af verðmætari afurðum , “ segir Guðmundur Kristjánsson forstjóri Brim . „ Verð afurða á erlendum mörkuðum voru hagstæð og ekkert skip var í slipp á tímabilinu . Þá eru auknar fjárfestingar félagsins á undanförnum misserum í nýjum skipum og aflaheimildum að skila sér með skýrum hætti í aukinni arðsemi . “ Stjórn félagsis hefur samþykkt bæði kaupin á sjávarútvegsfyrirtækjunum tveimur í Hafnarfirði , Fiskvinnslunni Kamba og Grábrók en bróður forstjórans var stærsti eigandi þeirra , sem og sölufélögunum þremur í Asíu og þjónustufélagi þeirra á Íslandi , en félag forstjórans , ÚR , sem áður hét Brim var eigandi þeirra . Hér má lesa helstu fréttir um málefni HB Granda og Brim síðan um það leiti sem Guðmundur keypti í félaginu :